नई दिल्ली (आर.के.शर्मा)- गुरूग्राम में नेशनल स्कूल अवार्ड-2018 का आयोजन किया गया। इस अवसर पर आयोजकों द्वारा देश के सभी राज्यों से आए स्कूलों को विभिन्न वर्ग में सम्मानित किया गया। इस समारोह कार्यक्रम में दिल्ली के रोहिणी सेक्टर-8 स्थित जीनियस ब्रेन किड्स इंटरनेशनल स्कूल को देश के बेस्ट डे-बोर्डिंग स्कूलों में पहला स्थान दिया गया और स्कूल संस्थापक डॉ. कृष्ण कुमार को ”नेशनल स्कूल अवार्ड-2018” से सम्मानित किया गया। इस सम्मान से प्रफुल्लित जीनियस ब्रेन किड्स स्कूल के संस्थापक डॉ. कुमार के ने बताया कि स्कूल को अवार्ड मिलने की जितनी खुशी उन्हें है, इससे अधिक उनके स्कूल स्टाफ तथा स्कूल में पढ़ रहे बच्चों व उनके अभिभावकों को भी है। उन्होंने कहा कि ऐसे सम्मानों से हमारी जिम्मेदारी और बढ जाती है और सात ही अधिक से अधिक कार्य करने की प्ररेणा देती है। साथ ही उन्होंने कहा कि जो लोग हमारे कार्य और तौर-तरीकों पर पर पहले सवाल उठाते थे, उनके जवाब के रुप में ऐसे सम्मान होते हैं और ये सम्मान हमारे कार्यो को भी प्रमाणित करते हैं।